Dewa Aşgasorî ya qezaya Dara Hênî ya Çewlîgî de 17ê nîsane de Hasan Goçuko 80 serre seba ke biewno heywananê xo keyeyî ra vejîya û heta wextê fitarî nêagêra keye. Dima ke keyeyê Guçukî xebere daye selahîyetdaran seba Hasan Goçukî xebatê cigêrayîşî dîyayî destpêkerdene.
Xebatê cigêrayîşî pê drone, ekîpa bi 300 kesan û kutikan dewam kenê la Goçukî ra hema zî xeberêke nêameye girewtene. Dîya zanayene ke Hasan Goçuk nêweşê alzheimerî yo.
